cyanic-selkie/wikianc huggingface dataset:
Բուդվա
Կլիմա
Միջին ամառային ջերմաստիճանը՝ 23,1 °C, իսկ ձմռանը՝ - 9,3 °C: Ծովի ջրի ջերմաստիճանը ամռանը հասնում է 24.7 °C-ի։ Հարաբերական խոնավությունը՝ 63 %:
Տրանսպորտ
Քաղաքը ունի ավտոկայան, ինչպես նաև տարածաշրջանային, միջքաղաքային եւ միջազգային ավտոբուսային երթուղիներ։ Ավտոբուսային երթուղիները կապում են Բուդվա քաղաքը Չեռնոգորիայի այլ զբոսաշրջային քաղաքների հետ (օրինակ՝ «Հերցեգ-Նովի» երթուղի)։
Բուդվայի ափամերձ շրջանում կա Ադրիատիկ ծովի մայրուղին, որով կապված են Ադրիատիկ ծովի մի շարք ծովային քաղաքներ։
Բուդվա քաղաքից 20-25 կմ հեռավորության վրա գտնվում է Տիվատի օդանավակայանը։ Դեպի օդանավակայան կարելի է շարժվել ավտոբուսներով ու տաքսիներով։
Քաղաքից 60-70 կմ հեռավորության վրա գտնվում է Պոդգորիցայի միջազգային օդանավակայանը։
Բնակչություն
Բուդվա քաղաքը համարվում է նույնանուն շրջանի վարչական կենտրոնը և ամենաշատ բնակչություն ունեցող քաղաքը։ Ըստ 2003 թվականի մարդահամարի տվյալների, քաղաքի բնակչությունը կազմում է 15.909 մարդ։
Քաղաքի բնակչությունը աճում է մեծ տեմպերով։ Օրինակ՝ 1981 թվականին քաղաքի բնակչությունը կազմում էր ընդամենը 4,684, սակայն արդեն 1991 թվականին քաղաքում ապրում էր 7,178 մարդ։
Դրանից հետո քաղաքի բնակչության թիվը կրկնապատկվել է՝ ի թիվս արտագաղթի մեջ ցուցանիշի։
Ժամանակի ընթացքում Բուդվայի բնակչությունը ևս ենթարկվել է զգալի փոփոխությունների։ Վերջին տարիներին քաղաքում աճել է սերբերի թիվը։
Բուդվա քաղաքի կրոնական կազմը միանման է։ Բնակչության ճնշող մեծամասնությունը դավանում է ուղղափառություն։ Քաղաքում կան բազմաթիվ ուղղափառ եկեղեցիներ և վանքեր։
Քաղաքում գործում է նաև կաթոլիկ համայնք, որը ունի երկար տարիների պատմություն։
Կան մի շարք կաթոլիկ կրոնական կառույցներ, որոնցից ամենանշանավորներից է Սուրբ Հովհաննես Մկրտչի տաճարը։
Զբոսաշրջություն
Բուդվան հաճախ անվանում են Չեռնոգորիայի զբոսաշրջային մայրաքաղաք։ Միայն 2005 թվականի ամռանը այցելել են 250 հազար մարդ։ Զբոսաշրջիկները հիմնականում գալիս են Սերբիայից և Ռուսաստանից, սակայն որոշ թվով զբոսաշրջիկներ գալիս են նաև Գերմանիայի Դաշնային Հանրապետությունից և Ֆինլանդիայից։
Օտարերկրացիներին Բուդվայում հրապուրում են բազմաթիվ առողջարանները, ինչպես նաև բազմաթիվ պատմական վայրեր։
Ծանոթագրություններ
Կատեգորիա:Չեռնոգորիայի քաղաքներ
Ժարնևո
Ժարնևո (Жарнево), գյուղ Ռուսաստանի, Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սմոլենսկի շրջանի բնակավայրեր
Ռևիզոր
Ռևիզոր («Ревизор»), Նիկոլայ Վասիլևիչ Գոգոլի կատակերգությունը՝ բաղկացած հինգ գործողությունից։
Ստեղծման պատմություն
Պիեսի վրա աշխատանքը սկսել է 1835 թվականի աշնանը։ Ավանդաբար համարվում է, որ սյուժեն նրան հուշել է Ալեքսանդր Պուշկինը։ Այս ամենը հաստատում են ռուս գրող Վլադիմիր Սոլոգուբի հիշողությունները։
Պուշկինը ծանոթացավ Գոգոլի հետ և  պատմեց նրան մի դեպքի մասին, որը տեղի է ունեցել Նովգորոդի շրջանի Ուստյուժնա քաղաքում (այժմ՝ Վոլոգդայի մարզ)։ Դեպքը պատմում էր ինչ-որ  անցորդ պարոնի մասին, որը իրեն ներկայացնում էր որպես նախարարության պաշտոնյա և թալանում էր քաղաքի բնակիչներին։ Մեկ այլ վարկածով, որը նույնպես նկարագրում է Սոլոգուբը։ 1833 թվականի սեպտեմբերի 2-ին Պուշկինին ռևիզորի համար ընդունել է Նիժնի Նովգորոդի գեներալ-նահանգապետ Բուտուրլինը, երբ Ա. Պուշկինը ժամանեց Նիժնի Նովգորոդ Պուգաչյովի ապստամբության նյութերի հավաքագրման համար։ Կա նաև ենթադրություն, որ ստեղծագործության պատմությունը թվագրվում է 1815 թվականի Պավել Սվինինի Բեսարաբիայի գործուղման հետ ։ Մեկ տարի առաջ, մինչև  «Ռևիզորի» լույս տեսնելը, նույն թեմայով տպագրվել է Ալեքսանդր Վելտմանի «Կատաղի Ռոլանդը» երգիծական վեպը ։
Սյուժե
Մի գավառական քաղաքում Անտոն Անտոնովիչ Սկվոզնիկ-Դմուխանովսկին հավաքում է չինովնիկներին՝ հայտնելու համար նրանց մի շատ տհաճ լուր։ Իրեն նամակ գրած ծանոթից նա իմացել է, որ իրենց քաղաք է գալիս ռևիզոր։ Գալիս է ինկոգնիտո և հատուկ կարգադրությամբ։ Քաղաքագլուխը գիշերը երազում տեսել է երկու առնետ, որը վատ նշան է։ Փորձում են հասկանալ ռևիզորի այցելության պատճառները և դատավորը՝ Ամոս Ֆյոդորովիչ Լյապկին-Տյապկինը, որը մի քանի գիրք է կարդացել, ահա ինչու ազատամիտ է, ենթադրում է Ռուսաստանի նախաձեռնությամբ նոր պատերազմի սկիզբը։ Քաղաքագլուխը խորհուրդ է տալիս Արտեմի Ֆիլիպովիչ Զեմլյանիկային, որը պահում է աստվածահաճո մի քանի հաստատություն, հիվանդներին ստիպել հագնել սպիտակ գլխարկներ և առհասարակ հնարավորինս պակասեցնել նրանց թիվը։ Եվ առհասարակ բոլոր ներկա չինովնիկներին կարգադրում է կարգի բերել քաղաքը։ Հայտնվում է փոստի պատասխանատու՝ Իվան Կուզմիչ Շպեկինը, որը պարզամիտ մարդ է։ Քաղաքագլուխը, վախենալով մատնագրից, խնդրում է նրան ուշադիր զննել բոլոր նամակները, բայց նա ասում է, որ վաղուց է, ինչ կարդում է բոլոր նամակները։ Որոշները կարդում է հատուկ հաճույքով։ Բայց նամակներում պետերբուրգցի չինովնիկի մասին ոչինչ չկա։ Ներս են մտնում կալվածատերեր Դոբչինսկին և Բոբչինսկին և պատմում են պանդոկ մտած մի այցելուի մասին, որը չափազանց ուշադիր ու զննող է, անգամ ափսեներն է զննում։ Էլ ով պիտի լինի, եթե ոչ այդ ռևիզորը։
Չինովնիկները մտահոգ ցրվում են, իսկ քաղաքագլուխը որոշում է շուքով շարժվել հյուրանոց։ Մեկնում է Բոբչինսկու հետ։ Հայտնվում են Աննա Անդրեևնան՝ քաղաքագլխի կինը, և Մարյա Անտոնովնան՝ նրա դուստրը։ Առաջինը բարկանում է դստեր վրա և հեռացող ամուսնուն պատուհանից հարց ու փորձ է անում եկվորի բեղերի մասին։ Ունի՞ արդյոք, թե՞ ոչ։
Հյուրանոցի փոքրիկ սենյակում մահճակալի վրա է պառկած ծառա Օսիպը։ Նա քաղցած է և դժգոհում է տիրոջից, որը պարտվել է փողը, նրա ցոփոթյունից և հիշում է պետերբուրգյան կյանքի ուրախությունները։ Ներս է մտնում Իվան Ալեսկսանդրովիչ Խլեստակովը։ Երիտասարդ հիմարավուն մարդ է։ Ուղարկում է Օսիպին ճաշի ետևից, իսկ եթե չտան, ապա հրամայում է կանչել տիրոջը։ Հյուրանոցի ծառայի հետ վեճին հետևում է անչափ վատ ճաշը։ Ափսեները դատարկելուց հետո Խլեստակովը բարկանում է, և հենց այդ ժամանակ նրան է հարցնում հյուրանոց հասած քաղաքագլուխը։ Նրանք հանդիպում են Խլեստակովի համարում։ Խլեստակովի ազնիվ խոսքերն այն մասին, որ նա մեկնում է հոր մոտ, հավատի չեն արժանանում և ընդունվում են ինկոգնիտո մնալու պատրվակով հորինված սուտ։ Հայտարարություններն այն մասին, որ նա չի ուզում գնալ բանտ, քաղաքագլուխը հասկանում է այնպես, որ եկվորը չի կոծկելու իր հանցանքները։ Քաղաքագլուխը վախեցած փող է առաջարկում Խլեստակովին և կանչում է իր տուն, ինչպես նաև տեսնել քաղաքի մի քանի հաստատություններ։ Կարճ գրություններ գրելով Զեմլյանիկային և կնոջը՝ քաղաքագլուխը հեռանում է իր առաջարկն ընդունած Խլեստակովի հետ։
Աննա Անդրեևնան, սպասելով լուրերի, շարունակում է բարկանալ դստեր վրա։ Ներս է վազում Դոբչինսկին և ասում է, որ եկվորը գեներալ չէ, բայց չի զիջում գեներալին։ Աննա Անդրեևնան կարդում է նամակը, որտեղ թթու վարունգների և խավիարի պատվերներին հաջորդում է հյուրի համար առանձին սենյակ պատրաստելու և Աբդուլինից գինի գնելու խորհուրդը։ Երկու տիկնայք վիճում են, թե ով ինչ զգեստ հագնի։ Ներս են գալիս Խլեստակովը, քաղաքագլուխը, Զեմլյանիկան, որի հաստատությունում լաբարդան են համտեսել, Խլոպովը և Դոբչինսկին ու Բոբչինսկին։ Զրուցում են Արտեմի Ֆիլիպովիչի հաջողությունների մասին, որի հիվանդները լավանում են «ինչպես ճանճերը»։ Խլեստակովը հետաքրքրվում է, թե որտեղ կարելի է քաղաքում թուղթ խաղալ։ Քաղաքագլուխը, իհարկե, կարծելով, թե սա սադրանք է, մոռանում է, որ մի շաբաթ առաջ մեծ գումար է հաղթել թղթախաղով, հայտարարում է, որ իրենց քաղաքում այդպիսի բան չկա։ Հայտնվում են կանայք և Խլեստակովը սկսում է պատմել, որ Պետերբուրգում մի անգամ իրեն ընդունել են գլխավոր հրամանատարի հետ, որ նա ընկերություն է անում Պուշկինի հետ, թե ինչպես է դեպարտամենտ ղեկավարել, որ շուտով իրեն դարձնելու են ֆելդմարշալ… Հեռանում է քնելու։ Աննա Անդրեևնան և Մարյա Անտոնովնան, նախ վիճելով, թե ում էր ավելի շատ նայում Խլեստակովը, սկսում են հարցուփորձ անել Օսիպին իր տիրոջ մասին։ Նրա անկապ պատասխանները միայն խորացնում են նրանց հավատը, թե Խլեստակովը կարևոր անձ է։
Չինովնիկները քաղաքագլխի տանը խորհուրդ են անում և որոշում են կաշառք տալ եկվորին. խնդրում են Լյապկին-Տյապկինին, որ նա առաջինը անի դա։ Խլեստակովն արթնանում է և խրթնեցնում է նրանց։ Լյապկին-Տյապկինը վախից հատակին է նետում դրամը և արդեն կարծում է իրեն ձերբակալված։ Խլեստակովը բարձրացնում է փողը և պարտք է խնդրում՝ պատճառաբանելով, որ ճանապարհին ծախսեր է ունեցել։ Բոլորից պարտք է վերցնում։ Ճանապարհելով չինովնիկներին՝ Խլեստակովը նամակ է գրում ընկերոջը՝ Տրյապիչկինին, այն մասին, թե ինչպես են իրեն ընդունել պաշտոնական մարդու տեղ։ Օսիպը խնդրում է տիրոջը, քանի ուշ չէ, հեռանալ։ Օսիպին նամակը հանձնելուց հետո ընդունում է բողոքավոր առևտրականներին, որոնց քաղաքագլխի հրամանով ներս չէր թողնում ոստիկանապետ Դերժիմորդան։ Հայտնվում են նաև ուրիշ բողոքավորներ։ Սրան է հետևում Աննա Անդրեևնայի և դստեր մրցակցությունը Խլեստակովի ուշադրության համար։ Հաղթում է մայրը, որին Խլեստակովն առաջարկություն է անում։ Իսկ սա ասում է, որ «ինչ-որ իմաստով ամուսնացած է»։ Հետո առաջարկություն է ստանում նաև Մարյա Անտոնովնան։ Առևտրականների բողոքներից վախեցած քաղաքագլուխը օրհնում է նորապսակներին։ Հետո Խլեստակովը հայտարարում է, որ պիտի մեկ օրով լքի հավաքվածներին և մեկնի իր ազգականի մոտ։ Նորից պարտքով փող է վերցնում է կառքով հեռանում։ Խլեստակովին ճանապարհ դնելուց հետո քաղաքագլուխը և կինը երազանքների գիրկն են ընկնում։ Երազում է պետերբուրգյան կյանքի մասին։ Պատվավոր քաղաքաբնակները գալիս են շնորհավորելու քաղաքագլխի ընտանիքին։ Հանկարծ ներս է վազում փոստի պատասխանատուն և հայտարարում է, որ ռևիզորը իրականում ռևիզոր չէ։ Նա բերել է Տրյապիչկինին Խլեստակովի գրած նամակը, որով ամեն բան բացահայտվում է։ Հանընդհանուր ցասման թիրախ են դառնում Դոբչինսկին և Բոբչինսկին, որոնք տարածել էին կեղծ լուրը։ Ներս է մտնում ժանդարմը և հայտնում, որ Պետերբուրգից եկած չինովնիկը հանդիպում է խնդրում։
Բոլորը քարացած մնում են իրենց դիրքերում։ Դա տևում է մեկ րոպե։ Վարագույր։
Ծանոթագրություններ
Կատեգորիա:Գրքեր այբբենական կարգով Կատեգորիա:Կատակերգություններ Կատեգորիա:Նիկոլայ Գոգոլի ստեղծագործություններ
Ռոքսանա Վենգել
Ռոքսանա Էմիլիա Վենգել (Roksana Emilia Węgiel, ), լեհ պատանի երգչուհի, «Anyone I Want to Be» երգով հաղթել է «Մանկական Եվրատեսիլ 2018»-ը։
2018 թվականին հաղթել է «Մանուկների ձայնը» նախագծի լեհական տարբերակի առաջին եթերաշրջանը և աշնանը հնարավորություն ստացել ներկայացնելու Լեհաստանը Մինսկում կայանալիք «Մանկական Եվրատեսիլում», որտեղ նաև հաղթել է։
«Մանուկների ձայնը»
2017 թվականին (12 տարեկանում) հաջողությամբ անցել է «Մանուկների ձայնը» հեռուստատեսային մրցույթի լեհական տարբերակի առաջին եթերաշրջանի լսումները, որի հեռարձակումն սկսվել է 2018 թվականի հունվարի 1-ին։
Կույր լսումների փուլում նա կատարել է ամերիկացի երգչուհի Բիյոնսեի «Halo» երգը, որի ժամանակ բոլոր երեք մարզիչները պտտվել են։ Նա, որպես իր մարզիչ, ընտրել է Էդիտա Գուրնյակին, որը 1994 թվականին «Եվրատեսիլում» «To nie ja» երգով ներկայացրել է Լեհաստանը)։
2018 թվականի փետրվարի 24-ին` եզրափակչի ժամանակ, կատարել է բացարձակապես նոր երգ` «Жий» (խոսքերի և երաժշտության հեղինակ` Յուլիուշա Կամիլյա ), ինչպես նաև Էդիտա Գուրնյակի «To nie ja» և Փրինսի «Purple Rain» երգերի քավեր տարբերակները։ Հաղթանակի համար ստացել է 40 հազար զլոտի (դրամական միավոր Լեհաստանում) ։
«Жий» երգը դարձել է նրա առաջնելութային սինգլը ։ Երկրորդ սինգլը` «Обецуе», թողարկվել է օգոստոսին։
«Մանկական Եվրատեսիլ 2018»
2018 թվականի սեպտեմբերի 21-ին հայտարարվել է, որ Ռոքսանան «Anyone I Want to Be» երգով նոյեմբերի 25-ին Մինսկում կայանալիք «Մանկական Եվրատեսիլում» պետք է ներկայացնի Լեհաստանը։ Եվրատեսիլում նա հավաքել է 215 միավոր և հաղթել` 12 միավորով գերազանցելով Ֆրանսիայի ներկայացուցիչ Անժելինային։
Արտաքին հղումներ
Կատեգորիա:Լեհ երգչուհիներ Կատեգորիա:Մանկական Եվրատեսիլի մասնակիցներ Կատեգորիա:21-րդ դարի երգչուհիներ Կատեգորիա:Լեհ երաժիշտներ Կատեգորիա:Մանկական Եվրատեսիլ երգի մրցույթի հաղթողներ
Ձի
Ձի, ընտելացված կենդանի և բառացությամբ Պրժևալսկու ձիու, վայրի ձիու միակ պահպանված ենթատեսակը։ Ձիերի ընտալացումը մարդու կողմից սկսվել է մոտավորապես մ. թ. ա. 4000 թվականին, իսկ արդեն մ. թ. ա. 3000 թվականին ձին մարդու օգնությամբ տարածվեց աշխարհով մեկ։ Ներկայումս գոյություն ունեն ձիերի բազմաթիվ ցեղատեսակներ, որոնք հարմարված են այս կամ այն աշխատանքի համար։ Ձիաբուծության հնագույն կենտրոններից է նաև Հայկական լեռնաշխարհը։ 2008 թ-ի տվյալներով աշխարհում կա մոտ 59 միլիոն ձի, որոնցից 33,500,000 առանձնյակը Ամերիկայում, 13,800,000՝ Ասիայում, 6,300,000՝ Եվրոպայում և մնացածը Աֆրիկայում ու Ավստրալիայում։ Ձիերը ձիազգիների ընտանիքի միասմբակավոր կենդանիներ են։ Խոշոր են (իրանի երկարությունը մինչև 2,5 մ է, մնդավի բարձրությունը՝ մինչև 1,6 մ), վերջույթները՝ երկար, զարգացած է միայն միջին մատը (սմբակ)։ Մազածածկը խիտ է, մազերը՝ կարճ (երկար են միայն պարանոցի վերին և պոչի հատվածներում)։
Վայրի ձիերը հանդիպում են Ասիայի և Աֆրիկայի տափաստաններում, կիսաանապատներում և անապատներում (Եվրոպայում բնաջնջվել են)։ Ապրում են երամակներով։ Հայտնի է 8 տեսակ՝ խմբավորված 4 ենթասեռի մեջ. իսկական ձիեր (Պրժևալսկու ձի, ընտանի ձիեր, անհետացած տարպան), էշեր, կիսաէշեր (կուլաններ) և վագերաձիեր։ Պահպանված վայրի տեսակների գլխաքանակը խիստ սահմանափակ է և վերցված է պահպանության տակ։ Ձին ընտելացվել է 5–6 հազար տարի առաջ Ասիայում։
Ընտանի ձիերը տարածված են գրեթե բոլոր երկրներում։ Մարդը հնագույն ժամանակներից կատարելագործել է ձիերի որակական հատկանիշները և ստեղծել է 200 տարբեր ցեղեր՝ միավորված 3 հիմնական տիպերում (հեծկաններ, լծկաններ և ծանրաքարշներ)։ Առավել հայտնի են անգլիական զտարյուն արագավազները, նորֆոլկյան վարգունները, շայրի, սուֆոլկի, կլեյդեսդալյան ծանրաքարշները, ամերիկյան վարգունները, արաբական ձին, տարբեր երկրներում տարածված բրաբանսոնները, արդենները, Ռուսաստանի օռլովյան վարգունները, Դոնի հեծկանները, ԽՍՀՄ բուդյոնովյանը, թերեքյանը, կաբարդինյանը, լիտվական ու լատվիական լծկանները, խորհրդային ծանրաքարշները և այլն։
Այդ ձիերի մնդավի բարձրությունը 50–185 սմ է։ Սեռահասուն են դառնում 1,5 տարեկանում։ Հղիությունը տևում է մոտ 11 ամիս։ Կաթնատվությունը 11–15 լ է։ Ապրում են 25–30 տարի։ Ընտելացած ձին երկար ժամանակ եղել է մարդու մշտական օգնականը երկրագործական ու փոխադրական աշխատանքներում և կարևոր դեր է խաղացել բանակում։ XX դարի 1-ին կեսին գյուղատնտեսական արտադրության մեքենայացման և փոխադրամիջոցների զարգացման հետևանքով աշխարհում (հատկապես՝ բարձր զարգացած երկրներում) ձիերի գլխաքանակը կրճատվել է գրեթե կրկնակի անգամ։ Սակայն շատ երկրներում բանող ձիեր դեռևս օգտագործվում են։ Մեծ քանակությամբ ձիեր բուծվում են նաև ձիասպորտի և զբոսաշրջության զարգացման, միս ու կումիս ստանալու, բժշկության և անասնաբուժության մեջ գործածվող շիճուկներ ու պատրաստուկներ արտադրելու նպատակով։
Հայաստանում հայտնի է Ղարաբաղյան ձին. լեռնային հեծկան ձիերի ցեղ է, որն ստեղծվել է հնագույն ժամանակներում՝ ժողովրդական ընտրասերմամբ (պարսկական, թուրքմենական հնագույն, հետագայում՝ նաև արաբական ձիերի ցեղերի ներազդմամբ)՝ Կուր և Արաքս գետերի միջև ընկած տարածքում։ Հայոց այրուձիի կազմում հայտնի էր որպես լավագույն հեծկան։ Արտահանվել է Իրան, Ֆրանսիա, Լեհաստան և այլ երկրներ։ Աչքի է ընկնում գեղեցիկ մարմնակազմվածքով, իսկ հեզ վարքագծով նման է արաբական ձիերին։ Գլխի շարժումը թեթև է, իրանը՝ ուղիղ։ Մնդավի բարձրությունը 145–150 սմ է, իրանի թեք երկարությունը՝ 145–150 սմ։ Օգտագործվել է Դոնի, այսրկովկասյան հանրապետությունների, Արևմտյան Եվրոպայի մի շարք երկրների տարբեր ձիերի ցեղերի բուծման և բարելավման նպատակով։ Սահմանափակ քանակով բուծվում է ԼՂՀ տարբեր շրջաններում։
Կատեգորիա:Կաթնասուններ Կատեգորիա:Ընտանի կենդանիներ Կատեգորիա:Գյուղատնտեսական կենդանիներ
Էլիզա (երգչուհի)
Մարիա Էլիզա Սիլվա (Maria Elisa Silva, ), առավել հայտնի է Էլիզա միանունով, պորտուգալացի երգչուհի, Festival da Canção երգի 54-րդ փառատոնի հաղթողն է։ Որպես փոառատոնի հաղթող՝  նա պետք է ներկայացներ իր երկիրը «Medo de sentir» երգով Ռոտերդամում կայանալիք Եվրատեսիլ 2020 երգի մրցույթում, սակայն մրցույթը չեղարկվել է COVID-19 համաճարակի պատճառով ։
2020 թվականի մարտի 23-ին հայտարարվել է, որ Պորտուգալիայի ազգային հեռարձակող RTP-ն նրան չի ընտրի որպես Եվրատեսիլ 2021 երգի մրցույթում երկրի ներկայացուցիչ ներքին ընտրության միջոցով ։ Ավելի ուշ՝ 2021 թվականի ապրիլի 28-ին, հայտարարվել է, որ Էլիսան կհայտարարի Պորտուգալիայի ժյուրիի միավորները 2021 թվականի մրցույթի եզրափակիչում ։
Ծանոթագրություններ
Կատեգորիա:Պորտուգալացի երգչուհիներ Կատեգորիա:Եվրատեսիլ երգի մրցույթի մասնակիցներ
Գևորգ Ա Բյուրականցի
Գևորգ Ա Բյուրականցի (Խուլորբուկ, Հոյլորբուկ, ծ.թ. անհայտ - 795 թ.), Ամենայն հայոց կաթողիկոս 792 թ-ից առ 795 թ.։ Կաթողիկոսական գահին Գևորգ Ա Բյուրականցուն նախարդել է Սողոմոն Ա Գառնեցին, հաջորդել՝ Հովսեփ Բ Փարպեցին։ Նրա հայրապետական գործունեության մասին որևէ տեղեկություն մեզ չի հասել։
Արտաքին հղումներ
Կատեգորիա:Ամենայն Հայոց Կաթողիկոսներ
Մարում (համայնք)
Մարում (Marum ), համայնք Նիդերլանդների Խրոնինգեն մարզում։ Տարածքը 64,51 կմ² է, բնակչությունը՝ 10.077 (2011 թ.)։ Մեկ շնչի տարեկան միջին եկամուտը 12.200 եվրո է։
Կատեգորիա:Խրոնինգենի համայնքներ
Գյուղի բնատեսարան
«Գյուղի բնատեսարան» (La Vue de village), ֆրանսիացի նկարիչ Ֆրեդերիկ Բազիլի ակադեմիզմի տարրերով, վաղ իմպրեսիոնիզմի ոճով նկար, որում աղջկա դիմանկարը պատկերված է գյուղական բնատեսարանի ֆոնին։ Կտավը պատկերվել է 1868 թվականին յուղաներկերով և ունի 137,5×85,5 չափսեր։ Գտնվում է Մոնպելիեի Ֆաբրա թանգարանում։
Պատմություն
1863 թվականին Բազիլը իր արջև նպատակ է դրել՝ «նկարել դիմանկարներ արևի տակ»։ 1864-1869 թվականներին նա պատկերել է մի քանի կտավներ բաց երկնքի տակ, իսկ այդ ընթացքում ապրել է Մոնպելիեի ծայրամասում գտնվող Մերիկ ընտանեկան կալվածքում։ Այսպիսով, 1864 թվականին նա նկարել է «Վարդագույն զգեստ» կտավը, իսկ 1867 թվականին «Ընտանեկան վերամիավորումը»՝ հարազատների և ընկերների խմբային դիմանկար։ 1868 թվականին, Ֆրանսիայի հարավում Բազիլը պատկերել է երկու կտավ՝ «Ցանցով ձկնորս», որը մերկ տղամարդու դիմանկար էր, և «Գյուղի բնատեսարան» կտավը, որտեղ գյուղական բնապատկերի ֆոնին պատկերված է աղջկա դիմանկար։
Բազիլը ցանկանում էր երկու նկարներն էլ հանրությանը ներկայացնել 1869 թվականին Փարիզի ցուցահանդեսի սրահում, սակայն սրահի ղեկավարությունը մերժել է նկարչի «Ցանցով ձկնորսը» կտավը և ցուցահանդեսին ընդունել է միայն «Գյուղի բնատեսարանը» կտավը։ Նկարչուհի Բերտա Մորիզոն, որը տեսել է նկարը ցուցահանդեսում 1869 թվականի մայիսին, քույրերին ուղղված նամակում գրել է. «Մեծն Բազիլը ստեղծել է այն, ինչ ինձ թվում է շատ ճիշտ. այդ աղջիկը թեթև զգեստով նստած է ծառի ստվերում, իսկ նրա ետևում կարող ենք տեսնել գյուղը։ Շատ լույս կա, արև։ Նա փորձել է պատկերել այն, ինչը բոլորս այդքան հաճախ ենք փորձել անել՝ դիմանկար նկարել բաց երկնքի տակ, և այս անգամ նրա փորձը հաջողվել է»։
Քննադատ Լուի Էդմոնդ Դյուրանտին իր ակնարկում գրել է Բազիլի` իր կտավներում դիմանկարը պլեներային նկարչության տարրերի հետ համատեղելու ունակության մասին. «Ամեն գարուն պարոն Բազիլը հարավային շրջաններից վերադառնում է ամառային […] կանաչապատ, արևի լույսով և հասարակ կառուցվածքով լի նկարներով»։ Նկարիչ Զախարիա Աստրուկը նույնպես կտավի հեղինակին ճանաչել է առաջնորդ` «լույսի արտասովոր լրիվություն, բաց երկնքից հատուկ տպավորություն, կեսօրվա ուժ» պատկերելու համար։
Նկարագրություն
Նկարի առաջին պլանում պատկերված աղջիկը հավանաբար Բազիլի ծնողների կալվածքի իտալացի այգեպանի դուստրն էր։ Նա նստած է գետնին՝ սոճու ծառի ստվերում, ձեռքերը ծալված են, ձեռքին մի փոքրիկ ծաղկեփունջ կա։ Նրա ներթափանցող և լուրջ հայացքը ուղղված է դիտողին և հակադրում է դեմքի նուրբ դիմագծերին։ Բազիլը մեծ հմտությամբ պատկերել է աղջկա դեմքը՝ ցուցադրելով նրա բնավորությունը։
Աղջիկը կրում է մուսլինե սպիտակ զգեստ՝ վարդագույն և մոխրագույն գծերով։ Նրա մազերի կարմիր ժապավենը և նույն գույնի գոտին ստեղծում են պայծառ շեշտադրություն։ Նկարի հետին պլանում պատկերված են Լես գետը և արևավառ Կաստելնու-լե-Լեզ քաղաքը՝ սալիկապատ տանիքներով և Սուրբ Հովհաննես Մկրտիչ եկեղեցու զանգակատան հետ։
Պատմություն
Կտավի ստեղծումից՝ 1868 թվականից ի վեր, այն գտնվել է նկարչի ծնողների՝ Գաստոն Բազիլի և Կամիլ Բազիլի կալվածքում, որը գտնում է Մոնպելիեի Վիալարում։ 1898 թվականին Կամիլ Բազիլը նկարը նվիրել է Ֆաբրեի թանգարանին, որի հավաքածուում էլ այն այժմ գտնվում է։
Արտաքին հղումներ
Կատեգորիա:Ֆրեդերիկ Բազիլի նկարներ Կատեգորիա:1868 նկարներ Կատեգորիա:Կանանց դիմապատկերներ Կատեգորիա:Ֆաբրի թանգարանի նկարներ
Վալկեակոսկի
Վալկեակոսկի (Valkeakoski), քաղաք և համայնք Ֆինլանդիայի կենտրոնական հատվածի հարավարևմտյան մասում՝ Պիրկանմաա պրովինցիայում, Տամպերեից 35 կիլոմետր դեպի հարավ, մայրաքաղաք Հելսինկիից մոտավորապես 145 կիլոմետր դեպի հյուսիս-արևմուտք, Տուրկուից՝ նույնքան դեպի հյուսիս-արևելք։ Զբաղեցնում է 372,04 քառակուսի կիլոմետր տարածք, որից 100,06 կմ² ջրածածկ է ։ Բնակչության թվաքանակը 2012 թվականի տվյալներով եղել է 21 043, 2021 թվականի դեկտեմբերի 31-ի տվյալներով՝ 20․701, բնակչության խտությունը կազմել է 77,37 մարդ/կմ²։ Պաշտոնական լեզուն ֆիններենն է, որը հանդիսանում է համայնքի բնակիչների 98,1 %-ի մայրենի լեզուն։ Քաղաքը համբավվել է որպես թղթի և անտառանյութի արտադրության կենտրոն։
Քույր քաղաքներ
Վալկեակոսկեի քույր քաղաքներն են ՝
Արտաքին հղումներ
Կատեգորիա:Ֆինլանդիայի քաղաքներ Կատեգորիա:Ֆինլանդիայի բնակավայրեր
Ժողովածու (1102)
Ժողովածու (1102), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1102 թվի տակ։ Ձեռագիրը գրվել է 1727 թվականին Մարգար աբեղա գրիչի կողմից Երուսաղեմում։ Գրված է թղթի վրա, որը ունի 15×10 չափս։ Ձեռագիրը կազմված է 153 թերթից (և 44 թերթ տպագիր)։ Գրված է միասյուն, նոտրագրով։ Պահպանակը ունի 2 էջ, գրված է՝ թղթի վրա՝ նոտրագրով։ Կազմը` կաշեպատ ստվարաթուղթ։ Հիշատակարաններ՝ 130ա, 146ա ։
Ծանոթագրություններ
Կատեգորիա:Մատենադարանի ձեռագրեր
Պիրոգովո (գյուղ, Զավյալովսկի շրջան)
Պիրոգովո (Пирогово), գյուղ Ռուսաստանի Ուդմուրթական հանրապետության Զավյալովսկի շրջանի կազմում։
Բնակչությունը 2002 թվականին գրանցված տվյալներով կազմում էր 3401 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Ուդմուրթական հանրապետության Զավյալովսկի շրջանի բնակավայրեր
Մալա Գրքո
Մալա Գրքո, գյուղ Արևմտյան Հայաստանում, Բիթլիսի վիլայեթի Խուլփի գավառակում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Ալմալու (Զանգեզուրի գավառ)
Ալմալու, գյուղ Ելիզավետպոլի նահանգի Զանգեզուրի գավառում։ Գտնվում էր Գորիս քաղաքից 31 կմ հարավ-արևելք։
Ալմալուի տարածքը լեռնային էր և անտառապատ։ Գյուղի հարավ-արևելքում գտնվում է Զվարթ լեռնագագաթը։
Բնակավայրի տարածքում կան աղբյուրներ ։
Ծանոթագրություններ
Կատեգորիա:Արևելյան Հայաստանի գյուղեր
Ղարարսլան
Ղարարսլան, գյուղ Օսմանյան կայսրությունում, Տրապիզոնի վիլայեթի Ջանիկի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Օսմանյան կայսրության հայաբնակ գյուղեր
Ֆրենչ Ռիվեր
Ֆրենչ Ռիվեր (French River), գետ կենտրոնական Օնտարիոյում (Կանադա)։
Հովսեփ Բ Փարպեցի
Հովսեփ Բ Փարպեցի, Կարիճ (ծ. թ. անհայտ, գ. Փարպի, Արագածոտն գավառ – 806), Ամենայն հայոց կաթողիկոս 795 թվականից առ 806 թ.։ Հովսեփ Բ Փարպեցուն կաթողիկոսական գահին նախորդել է Գևորգ Ա Բյուրականցին, հաջորդել՝ Դավիթ Բ Կակաղեցին։ Ըստ ուսումնասիրողների, կաթողիկոսի «Կարիճ» մականունը գրչագրական սխալի հետևանք է, և բնագրում պետք է գրված լիներ «Կտրիճ»։ Հայրապետության տարիներին դիմադրել է կաթողիկոսական կալվածները բռնի յուրացնելու արաբական Խուզեյմա ոստիկանի փորձերին։ Այդ պատճառով ոստիկանը բանտարկել է Հովսեփ Բ Փարպեցուն։ Սակայն Հարուն ալ Ռաշիդ խալիֆը ազատ է արձակել նրան և վերադարձրել բռնագրավված կաթողիկոսական կալվածների մեծ մասը ։
Ֆրենչ Ռիվեր
Աշխարհագրություն
Գետը սկսվում է Նիպիսինգի հարավ-արևմուտքից և թափվում է Հուրոն լիճը։ Գետի երկարությունը կազմում է 110 կմ ։ Գետի մեծ մասը համարվում է Սադբերի և Պարի Սաունդի սահմանը, միաժամանակ նաև Հյուսիսային և Հարավային Օնտարիոներինը ։
Հովսեփ Բ Փարպեցի
Արտաքին հղումներ
Կատեգորիա:Ամենայն Հայոց Կաթողիկոսներ
Ֆրենչ Ռիվեր
Աշխարհագրություն
Ֆրենչ Ռիվերը հոսում է Կանադական վահանի շրջանով և ունի քարքարոտ ափեր, վերին մասերում կան բազմաթիվ բույսեր։ Գետը իր ճանապարհին բաժանվում է երկու մասի, որի մի մասը հոսում է Էյթին Մայլզ կղզու ափերով և միավորվում մյուս մասի հետ Ջորջիան Բեյ թափվելու ժամանակ, ապա բաժանվում երեք մասի (արևմտյան, արևելյան և գլխավոր), նեղ մասերով հոսելու ժամանակ առաջանում են ծանծաղուտներ և ջրվեժներ։
Պատմություն
Այդ տարածքում մինչև եվրոպացների հայտնվելը, այդտեղ ապրող հնդկացիները գետը օգտագործում էին ճանապարհորդությունների համար։ 1615 թվականին այդ գետով ճանապարհորդել է առաջին եվրոպացին, որը հայտնի ֆրանսիացի ճանապարհորդ և Քվեբեկի հիմնադիր Սամյուել դը Շամպլենն է։ 1615-ից մինչև 1821 թվականները գետը մորթի վաճառողներին ծառայել է Մոնրեալից Մեծ Լճեր, ապա դեպի արևմուտք (Օտտավա գետ - Մատտավա գետ - Նիպիսինգ լիճ - Ֆրենչ Ռիվեր գետ - Հուրոն լիճ - Վերին լիճ) տանող տրանսպորտի ճանապարհը։ Գետով ճանապարհորդել են շատ հայտնի ճանապարհորդներ՝ Պիեր Էսպրի Ռադիոսնը, Սայմոն Ֆրեյզերը, Ալեքսանդր Մակկենզին, Դեյվիդ Թոմփսոնը և այլք։ Բայց ամենաշատը այդ գետից օգտվում էին մորթի վաճառողները։
Ներկա ժամանակում գետը օգտագործվում է հանգստի համար։ Ֆրենչ Ռիվերը հայտնի է նավային սպորտաձևերով զբաղվողների մոտ։
Ծանոթագրություններ
Կատեգորիա:Կանադայի գետեր Կատեգորիա:Կատեգորիա ԲՊՀՄ II
Կոնստանտինոս Մավրոպանոս
Կոնստանտինոս Մավրոպանոս, հույն պրոֆեսիոնալ ֆուտբոլիստ։ Ներկայումս հանդես է գալիս Արսենալի կազմում։ Խաղում է կենտրոնական պաշտպանի դիրքում ։
ՊԱՍ Յանինա
Մավրոպանոսը Ապոլոն Սմիրնիսի ակադեմիայի սան է ։ 2016 թվականի հունվարին միացել է ՊԱՍ Յանինային՝ կնքելով 3․5 տարվա պայմանագիր ։ Իր պրոֆեսիոնալ դեբյուտը նշեց 2016 թվականի նոյեմբերի 29-ին՝ Ագրոտիկոսի դեմ խաղում ։ Իր դեբյուտը առաջնությունում նշեց 2017 թվականի ապրիլի 5-ին՝ Վերիայի դեմ խաղում ։ Իր առաջին գոլը խփեց 2017 թվականի օգոստոսի 19-ին՝ Աստերասի դեմ խաղում՝ օգնելով իր թիմին հաղթել 2-1 հաշվով ։ Օգոստոսի 27-ին՝ ԱԵԿ Աթենքի դեմ խաղում նա ճանաչվեց խաղի լավագույն ֆուտբոլիստ, իսկ հանդիպումն ավարտվեց 0-0 հաշվով ։ ՊԱՍ Յանինայի կազմում Մավրոպանոսը մասնակցեց 20 հանդիպման՝ դառնալով 3 գոլի հեղինակ բոլոր մրցաշարերում ։
Արսենալ
2018 թվականի հունվարի 4-ին Մավրոպանոսը տեղափոխվեց Արսենալ 2․1 միլիոն եվրոյի դիմաց  ։ Հունվարի 15-ին նա օգնեց Արսենալի մինչև 23 տարեկանների թիմին հաղթել Մանչեսթեր Յունայթեդին 4-0 հաշվով ։ Փետրվարի 2-ին Մավրոպանոսը ներառվեց Արսենալի՝ Եվրոպայի Լիգայի կազմում ։ Իր դեբյուտը Պրեմիեր Լիգայում Մավրոպանոսը նշեց ապրիլի 29-ին՝ թիմի մեկնարկային կազմում խաղադաշտ դուրս գալով Մանչեսթեր Յունայթեդի դեմ խաղում  ։ Մայիսի 9-ին նա հեռացվեց խաղադաշտից Լեսթեր Սիթիի դեմ խաղում՝ կարմիր քարտ ստանալով հանդիպման 15-րդ րոպեին  ։ Իր առաջին մրցաշրջանում Մավրոպանոսը անցկացրեց ընդամենը 3 հանդիպում ։
2018 թվականի սեպտեմբերին Մավրոպանոսը ստացավ աճուկի վնասվածք՝ բաց թողելով շուրջ 4 ամիս ։
Արտաքին հղումներ
Կատեգորիա:Ֆուտբոլի պաշտպաններ Կատեգորիա:Հույն ֆուտբոլիստներ Կատեգորիա:ՊԱՍ Յանինայի ֆուտբոլիստներ Կատեգորիա:Արսենալի ֆուտբոլիստներ Կատեգորիա:Պրեմիեր Լիգայի ֆուտբոլիստներ
Ժարնոե
Ժարնոե (Жарное), գյուղ Ռուսաստանի, Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ռոսլավլսկի շրջանի բնակավայրեր
Էդուարդ Սարգսյան (նկարիչ)
Էդուարդ Գևորգի Սարգսյան, հայ նկարիչ, ՀԽՍՀ վաստակավոր նկարիչ (1961)։
Կենսագրություն
1934-ին ավարտել է Մոսկվայի գեղարվեստատեխնիկական բարձրագույն ինստիտուտը։ Սարգսյանը բազմաժանր նկարիչ է, ստեղծել է բնանկարներ, նատյուրմորտներ, դիմանկարներ, թեմատիկ–կոմպոզիցիոն գործեր («Հին Աշտարակ», 1960, «Գարունը այգում», 1969, «Իմ նախնիները», 1968, նկարաշար Մովսես Խորենացու «Հայոց պատմության» մոտիվներով, 1967–1968, «Նատյուրմորտ։ Մրգեր», 1945)։ Ստեղծագործել է նաև գրաֆիկայի բնագավառում։ 1970 թվականին Երևանում բացվել է նկարչի ստեղծագործությունների անհատական ցուցահանդեսը։
1938 թվականին ավարտել է Մոսկվայի գեղարվեստա-տեխնիկական ինստիտուտը ։
Ծանոթագրություններ
Կատեգորիա:Հայ նկարիչներ
Մեյդեմբլիկ (համայնք)
Մեյդեմբլիկ (Medemblik ), համայնք Նիդերլանդների Հյուսիսային Հոլանդիա մարզում։ Տարածքը 77,39 կմ² է, բնակչությունը՝ 26.684 (2011 թ.)։ Մեկ շնչի տարեկան միջին եկամուտը 13.400 եվրո է։
Կատեգորիա:Հյուսիսային Հոլանդիայի համայնքներ
Մալանյինո (կոմունա)
Մալանյինո  (Malagnino), կոմունա Իտալիայում, գտնվում է Լոմբարդիա մարզի Կրեմոնա գավառում ։
Բնակչությունը կազմում է 1145 մարդ, խտությունը կազմում է 115 մարդ/կմ²։ Տարածքը գրավում է 10 կմ²։ Էլեկտրոնային փոստ - 26030, հեռախոսային կոդ - 0372։
Կոմունայի հովանավորն է Սուրբ Միքայել Հրեշտակապետը։ Տոնը նշվում է հոկտեմբերի առաջին կիրակի օրը։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Ժողովածու (1672)
Ժողովածու (1672), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1672 թվի տակ։ Ձեռագիրը գրվել է 12-րդ, 13-րդ, 17-րդ դարերում։ Ստացողը եղել է Պետրոս (Ա)-ն։ Գրված է թղթի վրա, որը ունի 16,3x12 չափս։ Ձեռագիրը կազմված է 255 թերթից։ Գրված է միասյուն, բոլորգրով և նոտրգրով։ Կազմը` կաշեպատ տախտակ դրոշմազարդ։ Հիշատակարաններ՝ ստացողի 127բ ։
Բուչայա
Բուչայա (Бучая), գյուղ Ուկրաինայի Խմելնիցկիի մարզի Նովոուշիցկի շրջանում։
2001 թվականի տվյալներով Բուչայա գյուղում բնակվում էր 408 մարդ։ Բնակավայրը զբաղեցնում է 2486 կմ² տարածք։ Բնակչության խտությունը կազմում էր 164,12 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Նովոուշիցկի շրջանի բնակավայրեր Կատեգորիա:Ուկրաինայի գյուղեր Կատեգորիա:1388 թվականին հիմնադրված բնակավայրեր
Էստոնիայի Հանրապետության նախագահ
Էստոնիայի Հանրապետության Նախագահ (Eesti Vabariigi President), պետության գլուխն է։
Էստոնիայի Հանրապետության Նախագահի իրավասությունները որոշ չաթով սահմանափակ են, քանի որ ըստ Էստոնիայի 1992 թվականի սահմանադրության Էստոնիան խորհրդարանական հանրապետություն է։ Նա չի մտնում գործադիր իշխանության համակարգի մեջ և հիմնականում տարբեր պաշտոնական և իրավական գործառույթներ իրականացնող և կառավարությունը ներկայացնող գործիչ է։ Նախագահը չի կարող լինել որևէ քաղաքական կուսակցության անդամ, չի կարող զբաղեցնել որևէ ​​այլ ընտրովի կամ նշանակովի պաշտոն։ Այս սահմանափակումները նախատեսված են պաշտոնավարության ընթացքում նախագահի անկախությունն ու անաչառությունը ապահովելու համար։
Նախագահի ընտրությունը կատարվում է Ռիյգիկոգում կամ հատուկ ընտրական խորհրդում (այն դեպքում, երբ թեկնածուներից որևէ մեկը չի կարողանում երեք փուլերում հավաքել Ռիյգիկոգուի սահմանադրական կազմի անհրաժեշտ ձայների երկու երրորդը) քվեարկության միջոցով։ Նախագահն ընտրվում է 5 տարի ժամկետով և որևէ անձ չի կարող այդ պաշտոնը զբաղեցնել երկու անգամից ավել անընդմեջ ։
Ծանոթագրություններ
Կատեգորիա:Էստոնիայի պետական կարգ Կատեգորիա:Էստոնիայի իշխանություն Կատեգորիա:Ազգային և էթնիկ առաջնորդման կոչումներ
Հովհաննես Տեր-Միքայելյան
Հովհաննես Բաղդասարի Տեր-Միքայելյան, 20-րդ դարի հայ հասարակական, քաղաքական գործիչ։
Կենսագրություն
1898 թվականին ավարտել է Խարկովի համալսարանի բժշկական ֆակուլտետը։ Մինչև 1903 թվականը եղել է համալսարանի հիվանդանոցի համակարգողը, 1907 թվականին եղել է Երևանի հիվանդանոցի տնօրենը։ 1914 թվականին նշանակվել է ռազմական հիվանդանոցի ավագ բժշկի օգնական։ 1917-1919 թվականներին եղել է բրիգադայի բժիշկ։ 1918 թվականի հունիսի 1-ից օգոստոսի 1-ը եղել է Հայաստանի Դեմոկրատական Հանրապետության Խորհրդարանի անդամ։ Նշանակվել է հանրային խնամատարության և աշխատանքի նախարարի տեղակալ, իսկ 1919 թվականի հունիսի 24-ից օգոստոսի 15-ը զբաղեցրել է նախարարի պաշտոնը ։
Ծանոթագրություններ
Կատեգորիա:Հայ քաղաքական գործիչներ Կատեգորիա:Հայաստանի Հանրապետության Խորհրդարանի (1918-1920) 1-ին գումարման պատգամավորներ Կատեգորիա:Խարկովի ազգային համալսարանի շրջանավարտներ Կատեգորիա:Հայ հասարակական գործիչներ Կատեգորիա:Հայ բժիշկներ Կատեգորիա:Հայաստանի նախարարներ
Յուզուրու Հանյու
Յուզուրու Հանյու (ճապ. 羽生 結弦 Հանյու։ Յուզուրու, ռոմաձի։ Hanyu Yuzuru; ), ճապոնացի գեղասահորդ, որը հանդս է գալիս մենասահքով։ Մենասահքի օլիմպիական կրկնակի չեմպիոն (2014 թվական, 2018 թվական), աշխարհի կրկնակի չեմպիոն (2014 թվական, 2017 թվական), չորս մայրցամաքների առաջնության չեմպիոն (2020 թվական), Գրան-պրի մրցանակի եզրափակչի քառակի հաղթող (2013—2016 թվականներ), Ճապոնիայի վեցակի չեմպիոն (2013—2016 թվականներ, 2021 թվական, 2022 թվական)։ 2015, 2016 և 2019 թվականների աշխարհի առաջնության արծաթե մեդալակիր, 2012 և 2021 թվականների աշխարհի առաջնության բրոնզե մեդալակիր,  2011, 2013 և 2017 թվականների չորս մայրցամաքների առաջնության արծաթե մեդալակիր, 2017 թվականի աշխարհի թիմային առաջնության չեմպիոն, 2015 և 2021 թվականների աշխարհի թիմային առաջնության բրոնզե մեդալակիր։ 2010 թվականի երիտասարդների աշխարհի առաջնության չեմպիոն, 2009 թվականի երիդասարդական Գրան-պրի մրցանակի եզրափակչի հաղթող, երիտասարդների Ճապոնիայի առաջնության կրկնակի չեմպիոն (2009, 2010)։
Հանյուն պատմության մեջ առաջին մենասահորդն է, ով նվաճել է բոլոր տիտղոսները գեղասահքի իր մեծահասակների և պատանիների կարիերայում (Մեծ սաղավարտի) ։
2022 թվականի ձմեռային օլիմպիական խաղերի ժամանակ Յուզուրու Հանյուն փորձեց կատարաել չորս ու կես պտույտով աքսել ։ Թռիչքը չվավերացվեց, բայց պատմության մեջ առաջին անգամ այն ​​թվարկվեց ISU-ի պաշտոնական արձանագրություններում՝ որպես քառապատիկ աքսել (բայց թերի պտույտով)   ։
Կարիերայի սկիզբ
2006-2007 թվականներին Հանյուն մասնակցեց «Ա» կարգի ազգային առաջնությանը և նվաճեց բրոնզե մեդալ ։ Դրանից հետո Նա հրավիրվեց մասնակցելու 2006 թվականի Ճապոնիայի երիտասարդների առաջնությանը և զբաղեցրեց 7-րդ հորիզոնականը ։ 2007 թվականին նրա քաղաքի սահադաշտը վերաբացվեց։ Նույն թվականին Հանյուն կրկին մասնակցեց սկսնակների «Ա» կարգի առաջնությանը։ Այստեղ սահորդը հաղթանակ տարավ և հրավիրվեց մասնակցելու Ճապոնիայի երիտասարդների առաջնությանը, որտեղ այս անգամ բրոնզե մեդալ նվաճեց ։
2008-2010 մրցաշրջան․ երիտասարդական շրջան
2008 թվականին սկսեց իր մասնակցությունը Գրան-պրի շարքի երիտասարդների առաջնությունում, որտեղ Գրան-պրիի պայքարում գրավեց 5-րդ տեղը ։ Նոյեմբերին առաջին անգամ Ճապոնիայի երիտասարդների առաջնությունում նվաճեց ոսկե մեդալ։ Երիտասարդական առաջնությունում հաղթելուց հետո, հրավիվեց մասնակցելու Ճապոնիայի մեծահասակների առաջնությանը, որտեղ զբաղեցրեց 8-րդ հորիզոնականը։ 2009 թվականի երիտասարդական առաջնությունում գրավեց 12-րդ տեղը։
Հաջորդ մրցաշրջանում Գրան-պրի շարքի երկու փուլերում էլ ոսկե մեդալ նվաճեց՝ Լեհաստանում և Խորվաթիայում и Хорватии ։ Երկու փուլային հաղթանակներով նա իրավունք ստացավ մասնակցելու պատանեկան Գրան Պրիի եզրափակիչում։ Երիտասարդական Գրան-պրիի եզրափակչում նա կարճ ծրագրից հետո 3-րդ տեղում էր, իսկ ազատ ծրագրում հաղթեց և առաջնությունում հաղթանակ տարավ ։ 2009 թվականի նոյեմբերին երկրորդ անգամ դարձավ Ճապոնիայի երիտասարդական առաջնության հաղթող։ Ճապոնիայի մեծահասակների առաջնությունում 6-րդ տեղում էր։ Ազգային առաջնությունից հետո Հանյուն ընտրվեց մասնակցելու 2010 թվականի աշխարհի երիտասարդական առաջնությանը։ Աշխարհի երիտասարդական առաջնությունում կաճ ծրագրից հետո 3-րդն էր։ Ազատ շրագիրը նա հաղթեց՝ մաքուր կատարելով 2 եռակի աքսել։ Երկու ծրագրերը միասին նա հավաքեց 216,10 միավոր և հաղթանակ տարավ՝ դառնալով չորրորդ ճապոնացի չմշկորդը, որը կրեց աշխարհի երիտասարդական առաջնության չեմպիոնի տիտղոսը ։
2010-2011 մրցաշրջան․ դեբյուտ մեծահասակների առաջնություններում
2010-2011 մրցաշրջանում հադես էր գալիս «մեծահասակների» մակարդակում ։ Գրան պրի շարքի ժամանակ մարզիկը մասնակցել է NHK Trophy-ի և Ռուսաստանի գավաթի մրցումներին ։ Սկսելով NHK Trophy-ից, Հանյուն կարճ ծրագրում զբաղեցրեց 5-րդ տեղը՝ հավաքելով 69,31 միավոր․ ազատ ծրագրում իր կարիերայի ընթացքում առաջին անգամ հաջող կատարեց քառակի տուլուպ և դարձավ 4-րդը՝ ստանալով 138,41 միավոր։ Երկու ծրագրեի գումարային արդյունքում նա գրավեց 4-րդ հորիզոնականը ։ Cup of Russia 2010 առաջնությունում Հանյուն գրավեց 7-րդ տեղը։ Ճապոնիայի առաջնությունը ավարտեց 4-րդ տեղով։ Նա ընտրվեց մասնակցելու 4 մայրցամաքների առաջնությանը, որտեղ նվաճեց արծաթե մեդալ ։
Հանյուի հայրենի քաղաքը շատ էր տուժել Հոնսյու կղզու արևելյան ափին տեղի ունեցած երկրաշարժի պատճառով։ Հանյուի տունը վնասվել էև, իսկ սահադաշտը ստիպված են եղել փակել վնասված շրատարի պատճառով։ Հանյուն ստիպված էր մարզվել Յոկոհամա և Հատինոհե քաղաքների սառցադաշտերում ։
2012-2013 մրցաշրջան․ ազգային տիտղոս
Մրցաշրջանը սկսեց հաղթանակով Finlandia Trophy 2012 առաջնությունում։ Գրան-պրիի առաջին փուլում՝ Skate America-ում, կարճ շրագրում նա առաջինն էր՝ սահմանելով նոր համաշխարհային ռեկորդ 95,07 միավորով ։ Ազատ ծրագրում 3-րդն էր և առաջնությունում վաստակեց արծաթե մեդալ՝ զիջելով Տակահուկո Կոձուկային։ Երկրորդ փուլում՝ NHK Trophy-ում, կարճ ծրագրում կրկին համաշխարհային ռեկորդ սահմանեց, երկու ծրագրերում էլ գրավեց առաջին հորիզոնականը և նվաճեց ոսկե մեդալ։ Այսպիսով, նա որակավորվեց Սոչիում կայանալիք Գրան պրիի եզրափակիչ, որտեղ նվաչեց արծաթե մեդալ ։
Դեկտեմբերին Հանյուն իր կարերայի ընթացքում առաջին անգամ դարձավ Ճապոնիայի չեմպիոն ։ Նա կարճ ծրագրում գլխավորեց մրցաշարային աղյուսակը, ազատ ծրագրում պարտվեց Դայսուկե Տակահասիին, սակայն երկու ծրագրերի գումարային հաշվարկում վաստակեց 285,23 միավոր և ահաղթանակ տարավ ազգային առաջնությունում։
2013 թվականի չորս մայրցամաքների առաջնությունում կարճ ծրագրից հետո առաջինն էր, ազատ ծրագրում զբաղեցրեց 3-րդ տեղը և երկու ծրագրերի գումարային հաշվարկի արդյունքում նվաճեց արծաթե մեդալ ։ Լոդոնում կայացած աշխարհի առաջնությունում կարճ ծրագրից հետո միայն 9-րդն էր, ազատ ծրագրում 3-րդը, ընդհանուր հաշվարկում զբաղեցրեց 4-րդ հորիզոնականը ։
2013-2014 մրցաշրջան․ առաջին օլիմպիական ոսկին և աշխարհի չեմպիոնի առաջին տիտղոսը
Հանյուն մրցաշրջանը սկսեց Finlandia Trophy 2013 առաջնությունում ոսկե մեդալով, նա առաջին էր և՛ կարճ ծրագրում, և՛ ազատ ծրագրում ։ Գրան-պրիի երկու փուլերում էլ՝ Trophée Eric Bompard 2013-ում և Skate Canada 2013 -ում, նվաճեց արծաթե մեդալ և որակավորվեց Ֆուկոկեում կայանալիք Գրան-պրիի եզրափակիչ։ Նա կարճ ծրագրից հետո առաջատարն էր, սահմանելով նոր համաշխարհային ռեկորդ ։ Ազատ ծրագրում Հանյուն նույնպես հաղթեց 193,41 միավոր անձնական ռեկորդով և այս կերպ նա Գրան-պրիի եզրափակչում հաղթանակ տարավ ։ Դեկտեմբերին Ճապոնիայի առաջնությունում նա նվաճեց իր երկրորդ ազգային տիտղոսը՝ գլխավորելով աղյուսակը և՛ կարճ, և՛ ազատ ծրագրերում ։ Այնուհետև նա ընգրկվեց Ճապոնիայի հավաքականի կազմում 2014 թվականի Օլիմպիական խաղերին և 2014 թվականի աշխարհի առաջնությանը մասնակցելու համար։
Սոչիում տեղի ունեցած ձմեռային օլիմպիական խաղերի ժամանակ Հանյուն Ճապոնիայի հավաքականի կազմում մասնակցեց թիմային մրցակցությանը։ Նա մրցում էր միայն կարճ ծրագրում, որտեղ հավաքելով 97,98 միավոր գլխավորեց կարճ ծրագրի մրցաշարային աղյուսակը ։ Ազատ ծրագրին նա չի մասնակցել։ Թիմային հաշվարկում Ճապոնիան զբաղեցրեց 5-րդ տեղը։
Անձնական հաշվարկում կարճ ծրագրում Հանյուն վաստակեց 101,45 միավոր՝ գերազանցելով իր իսկ սահմանած համաշխարհային ռեկորդը։ Միևնույն ժամանակ նա դարձավ առաջին սահորդը, ով կարճ ծրագրում վաստակել է 100-ից ավելի միավոր ։ Հաղթելով նաև ազատ ծրագրուն՝ ընդհանուր հաշվարկով 280,09 միավորով, Հանյուն հաղթանակ տարավ և հռչակվեց օլիմպիական չեմպիոն ։ Նա առաջին ճապոնացի սահորդն է, ով նվաճել է օլիմպիական ոսկե մեդալ տղա մենասահորդների շարքում։ Հանյուն դարձավ տղամարդկանց մենասահքիի ամենաերիտասարդ օլիմպիական տիտղոսակիրը 19Գրան 48 թվականին Դիկ Բաթթոնի հաղթանակից հետո ։ Ապրիլին Սենդայում կազմակերպվեց շքերթ ի պատիվ Յուզուրուի, որին մասնակցեց էր շուրջ 92 000 մարդ ։
2014 թվականի աշխարհի առաջնության ժամանակ, որը տեղի էր ունենում 2014 թվականի մարտի 26-ից 30-ը Ճապոնիայի Սայտամե քաղաքում, սահորդը իր կարիերայի ընթացքում առաջին անգամ դարձավ աշխարհի չեմպիոն։ Կարճ ծրագրում նա սխալ թույլ տվեց՝ ընկնելով քառակի տուլուպից, բայց ազատ ծրագիրը անսխալ կատարելով նա ընդհանուր հաշվարկով 282,59 միավորով այս առաջնությունում հաղթանակ տարավ ։
2014-2015 մրցաշրջան․ երկրորդ հաղթանակը Գրան-պրիի եզրափակչում
Գրան-պրիի եզրափակչի չինական փուլում, որը տեղի էր ունենում չինական Շանհայ քաղաքում 2014 թվականի նոյեմբերի 7-ից 9-ը, կարճ ծրագրից հետո նա 2-րդ տեղում էր ։ Ընդմիջման ընթացքում ազատ ծրագրից առաջ նա գլխով բախվեց չինացի սահորդ Յան Հանեմի հետ ։ Այնուամենայնիվ նա սահադաշտ դուրս գալու ուժ գտավ և մի քանի անկումներով կարողացավ մնալ 2-րդ հորիզոնականում ։ Չինաստանից տուն վերադառնալով՝ օդանավակայանում (բժիշկների խնդրանքով) տեղափոխվեց անվասայլակով։ Հաստատեց, որ նա վնասվածք էր ստացել և կասկածի տակ դրեց նրա ելույթը երկրորդ փուլում ։ Նա այդպես էլ չկարողացավ վերականգնվել, բայց այնուամենայնիվ Օսակայում տեղի ունեցող Գրան-պրիի վերջին տնային փուլին հանդես եկավ և զբաղեցրեց միայն 4-րդ հորիզոնականը ։ Բայց այնուամենայնիվ նա կարողացավ ընդգրկվել Բարսելոնայում տեղի ունեցող Գրան-պրիի եզրափակչի մասնակիցների վեցյակում, որտեղ նա կարճ ծրագրում առաջինն էր, ազատ ծրագրում նույնպես առաջինն էր և դարձավ Գրան-պրիի եզրափակչի երկակի հաղթող ։ Նագանոյում երրորդ անգամ անընդմեջ դարձավ Ճապոնիայի չեմպիոն և՛ կարճ, և՛ ազատ ծրագրերում զբաղեցնելով առաջին տեղը՝ հավաքելով 286,86 միավոր։
2015-2016 մրցաշրջան․ համաշխարհային ռեկորդներ
Մրցաշրջանը սկսեվեց Կանադայում Autumn Classic International 2015 առաջնությունում հաղթանակով ։ Գարն-պրիի առաջին՝ Skate Canada փուլում, Յուզուրուն գրավեց 2-րդ տեղը՝ կարճ ծրագրում 6-րդ տեղից պատվո հարթակ բարձրանալով։ Գրան-պրիի երկրորդ՝ NHK Trophy փուլում հիանալի սահք ցույց տվեց ինչպես կարճ, այնպես էլ ազատ ծրագրերում, միանգամից մի քանի համաշխարհային ռեկորդ սահմանեց տղամարդկանց մենասահքում․ կարճ ծրագրում վաստակեց 106,33 միավոր (գերազանցելով 2014 թվականի Սոչիի օլիմպիական խաղերի ընթացքում իր իսկ սահմանած ռեկորդը), ազատ ծրագրում վաստակեց 216,07 միավոր(առաջին անգամ միավորները գերազանցեցին 200-ը), երկու ծրագրերի գումարային հաշվարկում վաստակեց 322,40 միավոր (առաջին անգամ այս միավորը ևս գերազանցեց 300-ը)։ Բացի այդ, համաշխարհային ռեկորդներ են սահմանվել նաև ազատ ծրագրում տեխնիկայի և բաղադրիչների գնահատականներով՝ համապատասխանաբար 118,87 և 97,20 ։
Բարսելոնայում՝ Գրան-պրիի եզրափակչում, Յուզուրու Հանյուն սահմանեց նոր համաշխարհային ռեկորդներ ինչպես կարճ՝ 110,95 միավոր (61,81 միավոր տեխնիկայի, 49,14 միավոր բաղադրիչների համար), այնպես էլ ազատ ծրագրում՝ 219,48 միավոր (120,92 միավոր տեխնիկայի, 98,56 միավոր բաղադրիչների համար), նա կրկին անգամ հավաքեց ռեկորդայի ընդհանուր գումարային միավորներ՝ 330,43 միավոր ։ Այս կերպ նա արդեն երրորդ անգամ անընդմեջ դարձավ Գրան-պրիի եզրափակչի հաղթող (սա նույնպես տղամարդկանց մենասահքում առաջին անգամ էր) ։
2016-2017 մրցաշրջան․ համաշխարհային առաջատարության երկրորդ կոչումը
Նոր նախաօլիմպիական մրցաշրջանը ճապոնացի սահորդը սկսեց Մոնրեալում տեղի ունեցող Autumn Classic International 2016 առաջնությամբ, որը նա հաղթեց։ Տղամարդկանց մենասահքի պատմության մեջ առաջին անգամ սեպտեմբերի 30-ին Հանյուն հաջող իրականացրեց քառակի ռիտբերգեր ։ Գրան-պրիի առաջին փուլում՝ Skate Canada-ում, որը տեղի էր ունենում Միսսիսսօգեում, Յուզուրուն գրավեց 2-րդ տեղը, կարճ ծրագրում 4-րդ տեղը զբաղեցնելուց հետո պատվո հարթակ բարձրանալով ։ Նոյեմբերի վերջին Սապպորոյում նա հանդես եկավ Գրան-պրիի վերջնական փուլում, որտեղ գրավեց առաջին տեղը ։ Սա նրան թույլ տվեց վստահ դուրս գալ Մարսելում տեղի ունեցող Գրան-պրիի եզրափակիչ, որտեղ վստահ իրականացնելով կարճ ծրագիրը 4-րդ անգամ հաղթեց այս առաջնությունը ։
Ճապոնիայի ազգային առաջնությունից մի քանի օր առաջ նա ստիպված էր դուրս գալ մրցակցությունից հիվանդության պատճառով ։ 2017 թվականի փետրվարի 14-ից 19-ը հարավկորեական Կաննինե քաղաքում իրականացվող չորս մայրցամաքների առաջնությունում գրավեց 2-րդ հորիզոնականը ։
2017 թվականին Հելսինկիում իրականացվող աշխարհի առաջնությունում Յուզուրուն կարճ ծրագրից հետո 5-րդն էր ։ Ազատ ծրագիրը նա մաքուր իրականացրեց՝ հավաքելով 223,20 միավոր, այսպիսով գերազանցելով ազատ ծրագրի իր իսկ սահմանած համաշխարհային ռեկորդը ։ Այսպիսով նա դարձավ աշխարհի կրկնակի չեմպիոն և վերադարձրեց աշխարհի ուժեղագույն սահորդի իր տիտղոսը։ Երեք շաբաթ անց սահորդը ուղարկվեց աշխարհի թիմային առաջնության, որտեղ ամբողջ ուժով հանդես չեկավ և կարճ ծրագրում մրցաշարային աղյուսակում միջանկյալ տեղ զբաղեցրեց, բայց ազատ ծրագիրը հաղթեց ։ Սա նպաստեց ճապոնացիների թիմային հաղթանակին։ Ազատ ծրագրու Հանյուն արեց չորս քառակի ցատկ և դարձավ առաջին սահորդը, ով մրցության երկրորդ կեսում կատարեց երեք քառակի ցատկ։
2017-2018 մցաշրջան․ երկրորդ օլիմպիակա ոսկի
Նոր Օլիմպիական մրցաշրջան Հանյուն վերադարձավ 2014-2015 և 2015-2016 մրցաշրջանների իր կարճ ծրագրով՝ «Բալլադ № 1», իսկ ազատ ծրագրում 2015-2016 մրցաշրջանի «Սեյմեյ» ելույթով։ Օլիմպիական տարին ճապոնացի սահորդը սկսեց Մոնռեաալում, որտեղ հանդես եկավ Autumn Classic International 2017 առաջնությունում։ Նա ելույթն ավարտեց երկրորդ տեղով, միաժամանակ կարճ ծրագրում սահմանելով նոր համաշխարհային ռեկորդ՝ 112,72 միավոր ։
Մեկ ամիս անց նա մասնակցեց Գրան-պրի շարքի ռուսական փուլին, որտեղ ելույթն ավարտեց արծաթե մեդալով ։ Կարճ ծրագից հետո Յուզուրուն 2-րդ տեղում էր, ազատ ծրագիրը նա հաղթեց, երկու ծրագրերի գումարային հաշվարկով վաստակեց 290,77 միավոր։ Այս փուլի ազատ ծրագրում իր կարիերայի ընթացքում առաջին անգամ նա քառակի պտույտով լուտց կատարեց ։
Գրան-պրիի տնային փուլից առաջ, մարզումների ժամանակ, նա վնասեց աջ կոճը և մրցության օրը որոշեց չմասնակցել մրցույթին ։ Վերականգնման ընթացքը ավելի երկար տևեց, քան ենթադրվում էր, ինչի արդյունքում էլ նա չկարողացավ մասնակցել Ճապոնիայի առաջնությանը ևս ։ Չնայած սրան, որպես աշխարհի չեմպիոն, նա ընդգրկվեց Ճապոնիայի հավաքականում օլիմպիական խաղերին մասնակցելու համար։
Փհենչհանում տեղի ունեցող օլիմպիական խաղերի ժամանակ սահորդը թիմային պայքարին չմասնակցեց։
Անհատական մրցապայքարում նա հաղթեց կարճ ծրագրում, որտեղ մաքուր կատարեց քառակի սալխա, եռակի ակսել, քառակի և եռակի տուլուպներով կասկադ, կատարեց երկու պտույտ և քայլեր չորրորդ մակարդակում,իսկ ոտքերի համակցված փոփոխության համար ստացավ միայն երրորդ մակարդակь ։ Կարճ ծրագրում նա վաստակեց 111,68 միավոր, որը իր իսկ սկզբում սահմանած համաշխարհային ռեկորդից 1,04 միավորով ցածր էր ։ Ազատ ծրագրում քառակի սալխան և քառակի տուլուպը կատարեց՝ վաստակելով առավելագույն միավորներ, նաև կատարեց քառակի սալխա- եռակի տուլուպ կասկադ, բայց երկրորդ քառակի տուլուպի վայրէջքի ժամանակ սխալվեց և չկարողացավ կասկադ անել, մաքուր կատարեց եռակի աքսել և եռակի սալխա օյլերով կասկադը ։ Ազատ ծրագրում զբաղեցրեց 2-րդ տեղը, և երկու ծրագրերի գումարային հաշվարկի արդյունքում վաստակեց 317,85 միավոր և այսպիսով դարձավ Օլիմպիական խաղերի կրկնակի չեմպիոն՝ պահպանելով տիտղոսը ։ Տղամարդկանց մենասահքում վերջին անգամ նման բան հաջողվել էր անել Դիկ Բաթթոնին, ով այս տիտղոսը նվաճել էր 1948 և 1952 թվականներին ։ Յուզուրու Հանյուն տղամարդկանց մենասահքում դարձավ չորրորդ կրկնակի օլիմպիական չեմպիոնը ։ Հանյուի վաստակած ոսկե մեդալը դարձավ Օլիմպիական խաղերում տրված 1000-րդ մեդալը ։
Մարտի սկզբին հայտարարվեց, որ մարզիկը չի մասնակցի աշխարհի առաջնությանը և որոշել է շարունակել վնասվածքի բուժումը, որը ստացել էր մրցաշրջանի սկզբում ։
Ապրիլի 13-ին Հանյուն կազմակերպեց միջոցառում, որը ուներ «Շարունակելով թևերով» (անգլ. «Continues with Wings»), որտեղ հանդես եկան Եվգենի Պլյուշչենկո, Ջոնի Վեյրը, Շե-ԼԻնն Բուրնը, Ջեֆֆրի Բաթթլը, Տակախիկո Մուրան, և ուրիշներ ։
2018 թվականի ապրիլի 22-ին Հանյուի հայրենի քաղաքում՝ Սենդայում, կազմակերպվեց շքերթ ի պատիվ Օլիմպիական խաղերում Յուզուրուի հաղթանակի, որին մասնակցեց մոտավորապես 100 000 մարդ ։
2018-2019 մրցաշրջան․ նոր համաշխարհային ռեկորդներ
Հետօլիմպիական մրցաշրջանը Յուզուրու Հանյուն սովորականի պես սկսեզ Օկվիլլ քաղաքում տեղի ունեցող Autumn Classic International 2018 առաջնությունով, որտեղ նվաճեց ոսկե մեդալ ։
Ֆինլանդիայում ընթացող Գրան-պրիի առաջին փուլում Հանյուն գրավեց առաջին տեղը՝ թարմացնելով ընթացիկ մրցաշրջանի համաշխարհային ռեկորդները․ կարճ ծրագրում՝ 106,69 միավոր, ազատ ծրագրում՝ 190,43 մավոր, երկու ծրագրերում միասին՝ 297,12 միավոր։ Ազատ ծրագրում նա պատմության մեջ առաջին անգամ կատարեց քառակի տուլուպ-եռակի աքսել կասկադը ։
2019 թվականին Սայտամա քաղաքում տեղի ունեցող աշխարհի առաջնության ժամանակ կարճ ծրագրում սխալ թույլ տվեց՝ կատարելով միայն կրկնակի քառակի սալխայի փոխարեն, սրա համար նա ստացավ 0 միավոր, քանի որ կարճ ծրագրում կասկադներից բացի առանձին կրկնակի ցատկեր չի կարելի կատարել։ Յուզուրուն ծրագրում մնաց առանց տարրերի, բայց սա նրան չխանգարեղ հավաքել 94,87 միավոր և գրավել 3-րդ տեղը՝ զիջելով երկու ամերիկացիների՝ Նեյթան Չենին և Ջեյսոն Բրաունին ։ Ազատ ծրագրում քառակի սալխայի ընթացքում նույնպես վրիպում ունեցավ և դրանից թերշրջում ստացավ։ Ազատ ծրագրում ստացավ 206,10 մավոր, արդյունքում հավաքեց 300,97 միավոր։ Տեխնիկական միավորները չբավականացրին աշխարհի եռակի չեմպիոն դառնալու համար և Հանյուն դարձավ արծաթե մեդալակիր՝ 22,45 միավորով զիջելով Նեյթան Չենին ։ Ամերիկացին ազատ ծրագրում և երկու ծրագրերում միասին նոր համաշխարհային ռեկորդ սահմանեց, այդ թվոի գերազանցելով Յուզուրուի սահմանած երկու նախորդ ռեկորդները։